Определение на Общия съд от 9 февруари 2023 г. — Folkertsma/Комисия
(Дело T-778/21)1
(Иск за обезщетение — Договор за техническа помощ за подпомагане на преходния процес в Бангсаморо (Subatra) — Искане на Комисията ищецът да бъде заменен като експерт — Прекратяване на договора между спечелилия поръчката оферент и ищеца — Извъндоговорна отговорност — Достатъчно съществено нарушение на правна норма, с която се предоставят права на частноправните субекти — Причинно-следствена връзка — Иск, явно лишен от всякакво правно основание)
Език на производството: английски
Страни
Ищец: Rommert Folkertsma (Зиерикзее, Нидерландия) (представители: L. Levi и P. Baudoux, адвокати)
Ответник: Европейска комисия (представители: C. Giolito и T. Van Noyen)
Предмет
С иска си на основание 268 ДФЕС ищецът иска да му бъде присъдено обезщетение за имуществените и неимуществени вреди, които твърди че е претърпял от искането на Европейската комисия да бъде заменен като експерт в рамките на проект за техническа помощ от страна на Европейския съюз в полза на Република Филипини
Диспозитив
Отхвърля иска.
Осъжда г-н Rommert Folkertsma да заплати съдебните разноски.
____________
1     ОВ C 84, 21.2.2022 г.